| Boliviano (moeda) |
| --- |
| Código: | BOB |
| Ámbito: |  Bolivia |
| Símbolo: | Bs |
| Fracción: | 100 centavos |
| Moedas: | 10, 20, 50 centavos1, 2, 5 Bs |
| Billetes: | 10, 20, 50, 100, 200 Bs |
| Emisor: | Banco Central de Bolivia |
| Taxa de troco:25-03-2010 | 1 EUR = 9,3277 Bs
1 USD = 7,02 Bs |
| *Troco actual* |

O **Boliviano** é a moeda de oficial de Bolivia. O 28 de novembro de 1986 (Lei 901) substitúe o peso boliviano ($b), que perdeu o seu valor coa grande crise inflacionista que sufriu o país en 1985 (8767%, é dicir 750.000 pesos por dólar ese ano). Coa Nova Política Económica, o 28 de novembro de 1986, Paz Estensoro asinou a lei para a posta en circulación o 1 de xaneiro de 1987 dunha nova moeda nacional enteiramente convertible, o boliviano, equivalente a un millón de pesos e cun tipo de troco flexible con relación ao dólar e que logo dun período de transición é a única moeda legalmente aceptada a partir do 1 de xaneiro de 1988. O boliviano entre 1863 e 1963 foi a moeda nacional ata a súa substitución polo peso boliviano.

O Banco Central de Bolivia, fundado en 1928, é o organismo económico responsable da emisión de moeda. A denominación das moedas é de: 10, 20 e 50 centavos e 1, 2 e 5 Bolivianos. En billetes, as denominacións son de 10, 20, 50, 100 e 200 Bolivianos.

Historia
--------

### O primeiro boliviano

Boliviano de 1872
O primeiro boliviano apareceu en 1864. Equivalía a oito *soles* ou medio *escudo* do sistema monetario anterior. Inicialmente dividíase en 100 *centésimos*, mais a fracción pasarase a nomear *centavo* a partir de 1870. A cantidade de dous bolivianos nomeábase un *bolívar*. En 1963, o boliviano foi substituído polo peso boliviano (ISO 4217: BOP), a razón de 1.000 antigos bolivianos por peso.

### O boliviano actual

Logo de anos de inflación imparábel, en 1987 substituíuse o peso boliviano por un novo boliviano a razón dun millón de pesos por boliviano.

5 bolivianos de 2001

Moedas
------

Moedas de curso legal na actualidade:

Na actualidade as moedas de 2 e 5 centavos xa non existen.
  


| Denominación | Circula dende | Forma | Metal | Diámetro | Canto | Anverso | Reverso |
| --- | --- | --- | --- | --- | --- | --- | --- |
| Anel | Centro |
|
|  **2 Centavos** | 1988-1996 | Circular | Aceiro inoxidable |  | Liso | Escudo Nacional | Valor facial |
|  **5 Centavos** | 1988-2004 | Circular | Aceiro inoxidable |  | Liso | Escudo Nacional | Valor facial |
|  **10 Centavos** | 1997 | Circular | Cobre | 19 mm | Liso | Escudo Nacional | Valor facial |
|  **20 Centavos** | 1988 | Circular | Aceiro inoxidable | 22 mm | Liso | Escudo Nacional | Valor facial |
|  **50 Centavos** | 1988 | Circular | Aceiro inoxidable | 24 mm | Liso | Escudo Nacional | Valor facial |
|  **1 Boliviano** | 1988 | Circular | Aceiro inoxidable | 27 mm | Liso | Escudo Nacional | Valor facial |
|  **2 Bolivianos** | 1991 | Undecagonal | Aceiro inoxidable | 27 mm | Liso | Escudo Nacional | Valor facial |
|  **5 Bolivianos** | 2001 | Circular | Aceiro inoxidable | Latón | 23 mm | Estriado | Escudo Nacional | Valor facial |

Billetes
--------

Billetes actualmente en circulación:

| Billetes circulantes |
| --- |
| Imaxe | Valor | Descrición |
| Anverso | Reverso | Anverso | Reverso |
|  |  | **10 Bolivianos** | Cecilio Guzmán de Rojas | Cochabamba e o monumento ás Heroínas da Coronilla |
|
|  |  | **20 Bolivianos** | Pantaleón Dalence | Casa Dourada de Tarija |
|
|  |  | **50 Bolivianos** | Melchor Pérez de Holguín | Torre da Igrexa da Compañía de Xesús |
|  |  | **100 Bolivianos** | Gabriel René Moreno | Universidade Maior Real e Pontificia San Francisco Xavier de Chuquisaca |
|  |  | **200 Bolivianos** | Franz Tamayo | Ruínas de Tiwanaku |

Billetes fóra de circulación:

| Billetes fóra de circulación |
| --- |
| Imaxe | Valor | Descrición |
| Anverso | Reverso | Anverso | Reverso |
|  |  | **100 Bolivianos** | Gualberto Villarroel | Refineria de Petroleo |

Notas
-----

1. Hai moedas de 10 centavos feitas de aceiro inoxidable, xa que anteriormente a 1997 eran acuñadas dese xeito sen chapado de cobre.

2. A moeda de 5 bolivianos substituíu o billete de 5 bolivianos.

3. Existía tamén o billete de 2 bolivianos, o mesmo que foi substituído pola moeda do mesmo valor.

Véxase tamén
------------

### Outros artigos

* MVDOL

### Ligazóns externas

* Web do Banco Central de Bolivia
* Imaxes de billetes bolivianos
* Imaxes de billetes de Bolivia, incluído o billete de 5 bolivianos

|  |  |  |
| --- | --- | --- |
| Predecesor:**Peso boliviano** | **Peso Boliviano,Boliviano ou Nuevo Peso Boliviano**1986 - actualidade | Sucesor: **—**  |